stanford-oval/wikipedia huggingface dataset:
ריס ניקולסון
קריירה

ניקולסון עבר לסידני ב-2009. הוא זכה להצלחה מוגבלת כקומיקאי עד 2012, אז זכה בפרס המגזין Time Out עבור הכוכב עולה החדש הטובה ביותר בפסטיבל הקומדיה של סידני. מאז הוא מופיע ברחבי העולם. הוא הופיע הפסטיבלים והופעות רבות אחרות בהן ניו יורק, פסטיבל הפרינג' של אדינבורו, פסטיבל הקומדיה של וודאפון בדבלין, פסטיבל הקומדיה של ניו זילנד ובתיאטרון סוהו בלונדון.
בשנת 2014, ניקולסון הופיע בסרט התיעודי "GayCrashers", לצד ג'ואל קריזי, בו הצמד נוסע לעיירה הקטנה קולאק ומבצעים מופע סטנד-אפ. קריזי היה מושא להתקפה הומופובית בביקור קודם בעיר.
בשנת 2016, כדי להדגיש את החשיבות של שוויון נישואין באוסטרליה, ניקולסון התחתן בפומבי עם הלסבית והקומיקאית זואי קומבס מאר בפסטיבל הקומדיה הבינלאומי של מלבורן. באותה שנה ניקולסון וקומבס מאר היו גם מועמדים שניהם לפרס בארי לתוכנית הטובה ביותר, שבו זכה קומבס מאר.
בשנת 2021, ניקולסון שימש כשופט בתוכנית המציאות "המרוץ לדראג של רופול דאון אנדר" לצד רופול ומישל ויסאז'. באותה שנה לוהק ניקולסון לתפקיד ראשי בסדרת המדע בדיוני הטלוויזיונית של נטפליקס, "המשובשים".
ניקולסון הופיע בתפקידי אורח במספר סדרות ותוכניות טלוויזיה, כולל "Housos vs. Authority"‏, "Balls of Steel Australia"‏, "The Morning Show"‏, "Comedy Up Late"‏, "Dirty Laundry Live"‏, "The Feed"‏, "Talkin'Bout Your Generation"‏, "The Project" ו-"Huhesy, We have a Problem". הוא הופיע בפסטיבל הקומדיה של סידני, בפסטיבל הקומדיה הבינלאומי של מלבורן, ובפסטיבל הקומדיה Just for Laughs.
מופעי סולו

Social Liability‏ (2011)
Almost a Person‏ (2012)
Dawn of a New Error‏ (2013)
Eurgh‏ (2014)
Forward‏ (2015)
Bona Fide‏ (2016)
I'm Fine‏ (2017)
Seminal‏ (2018)
Nice People, Nice Things, Nice Situations‏ (2019)
Live at The Athenaeum‏ (2020)
Rhys, Rhys, Rhys‏ (2020, 2021, 2022)
חיים אישיים

ניקולסון הוא הומו, א-בינארי, ומשתמש בכינוי הגוף they/them. הוא מתגורר עם ארוסו, מגיש הרדיו טריפל ג'יי לשעבר קיראן ויטלי.
הוא אחיינו של חבר בלהקת הרוק "Machine Gun Fellatio" וחובב מוזיקה נלהב.
הערות שוליים

↑  "Gaycrashers: Opening Shot". ABC Television. נבדק ב-2016-06-18.
↑  "Comedians Zoe Coombs Marr and Rhys Nicholson wed in Melbourne's first gay marriage". The Sydney Morning Herald. 16 באפריל 2016. נבדק ב-2016-06-18. {{cite web}}:  (עזרה)
↑  "New judge joins RuPaul's Drag Race Down Under". Stuff.co.nz. 2021-02-10. נבדק ב-2021-03-04.
↑  Denise Petski, Deadline, Deadline, ‏4 במרץ 2021
↑  "Gay comedian Rhys Nicholson: Men on train called me a faggot and threatened to 'bash me to death'". 18 במרץ 2018. {{cite web}}:  (עזרה)
↑  "Rhys Nicholson's MICF 2022 show is clever, polished and so so funny".
↑  Magazine, express (2022-08-15). "Exclusive: Rhys Nicholson Serves Non-Binary Realness". express Magazine (באנגלית אמריקאית). נבדק ב-2022-08-25.
↑  Thomas, Sarah (2017-04-17). "Rhys Nicholson's Sydney Comedy Festival show I'm Fine shares his story of bulimia". The Sydney Morning Herald. ארכיון מ-2018-03-15. נבדק ב-2018-07-20.
| --- | --- |
בקרת זהויות :  MusicBrainz: 2e661ef4-8864-45b1-bfad-ab400a199a87
קרלו אמנואלה הרביעי, מלך סרדיניה

קרלו אמנואלה הרביעי, מלך סרדיניה (באיטלקית: Carlo Emanuele IV; ‏24 במאי 1751 - 6 באוקטובר 1819), היה מלך סרדיניה בשנים 1796–1802.
ביוגרפיה

קרלו אמנואלה נולד בטורינו להוריו ויטוריו אמדאו השלישי, מלך סרדיניה ומריה אנטוניה פרננדה, נסיכת ספרד, בתם של פליפה החמישי, מלך ספרד ואליזבטה פארנזה. בשנת 1775 התחתן קרלו אמנואלה עם מארי קלוטילד, נסיכת צרפת, בתו של לואי, דופן צרפת ומריה יוזפה, נסיכת סקסוניה, אולם, על אף ניסיונות ממושכים לא היו לבני הזוג ילדים.
ב-14 באוקטובר 1796 מת אביו ויטוריו אמדאו השלישי, מלך סרדיניה, וקרלו אמנואלה עלה לשלטון במקומו. בעקבות תבוסת צבא סרדיניה על ידי נפוליאון, נאלץ קרלו אמנואלה להסכים לתנאי חוזה פריז מ-1796 שאיפשרו לנפוליאון מעבר חופשי בשטח הממלכה. ב-6 בדצמבר 1798 כבש הגנרל המהפכני הצרפתי ברתלמי קתרין ז'ובר את טורינו, וגירש ממנה את קרלו אמנואלה, שנמלט אל האי סרדיניה, וויתר על נחלותיו ביבשת.
ב-7 במרץ 1802 מתה אשתו של קרלו אמנואלה מארי קלוטילד, נסיכת צרפת, ובעקבות כך החליט קרלו אמנואלה ב-4 ביוני 1802 להתפטר לטובת אחיו ויטוריו אמנואלה הראשון, מלך סרדיניה. לאחר מכן התגורר קרלו אמנואלה ברומא, עד מותו ב-6 באוקטובר 1819.
רות אברמס

| --- | --- |
אין תמונה חופשית
 לידה:  1912 ברוקלין, ארצות הברית 
 פטירה:  12 במרץ 1986 (בגיל 74 בערך) 
 מקום לימודים:  אוניברסיטת קולומביה 
 תחום יצירה:  ציור 
 זרם באמנות:  אסכולת ניו יורק 
 
רות אברמס (באנגלית: Ruth Abrams;‏  1912 – 12 במרץ  1986) הייתה ציירת יהודייה-אמריקאית.
ביוגרפיה

רות דוידסון אברמס נולדה בברוקלין, ניו יורק. בגיל 19 היא הייתה נשואה למתכנן הערים צ'ארלס אברמס, ולמדה באוניברסיטת קולומביה.
ב-1965–1966, רות אברמס הייתה המנהלת האמנותית באיגוד המחקר של בית הספר החדש, וגם הרצתה בבית הספר החדש לעיצוב של פרסונס. אברמס ידועה בציור בחוץ. היא גם השתתפה בשיעורי אמנות בהנחיית אמנים חשובים, כולל אלכסנדר ארכיפנקו וויליאם זוראך, המוכרים בשימוש שלהם בהפשטה בציור ובפיסול.
כציירת, היא השתייכה לאסכולת ניו יורק.  לאחר מותה, מבקר מ"ניו יורק טיימס" העיר שהיא "אישה שהוזנחה בצורה בלתי הוגנת בעידן הגברי".  המסמכים שלה מוחזקים במוזיאון של הישיבה יוניברסיטי ובארכיון לאמנות אמריקאית של הסמית'סוניאן.
אברמס עבדה עם ויליאם זוראך, אלכסנדר ארכיפנקו, ג'ון ד' גרהם ואחרים.
ביוגרפיה > תערוכות

תערוכת היחיד הראשונה של אברמס נערכה בגלריה רוקו ב-1956.  תערוכה של עבודות אברמס התקיימה בין ה-14 ביולי ל-26 באוגוסט 1986, לאחר מותה, בגלריית גריי לאמנות ובמרכז הלימוד בניו יורק.  תערוכת יחיד בשם: "מיקרוקוסמוסים: רות אברמס, אקספרסיוניסטית מופשטת" מ-12 באוגוסט 2012 – 6 בינואר 2013 התקיימה במוזיאון של הישיבה יוניברסיטי. רבים מהבדים בתערוכה הוצגו לראשונה.  בשנת 2016 הביוגרפיה שלה נכללה בקטלוג התערוכה "נשים של אקספרסיוניזם מופשט" שאורגן על ידי מוזיאון דנוור לאמנות (DAM).
הערות שוליים

↑  Collection: Papers of Ruth Abrams (1912-1986) | The Center for Jewish History ArchivesSpace, archives.cjh.org
↑  Russell, John (1986-07-25). "ART: FROM JAN GROTH, TAPESTRY AND DRAWING". The New York Times (באנגלית אמריקאית). ISSN 0362-4331. נבדק ב-2024-02-05.
↑  "Ruth Abrams papers, 1934-1983"
↑  Marter, Joan M. (2016). Women of abstract expressionism. Denver New Haven: Denver Art Museum Yale University Press. p. 163
↑  Livesay, Thomas A., and Thomas W. Sokolowski. 1986. Ruth Abrams: Paintings 1940 to 1985.
↑  Female Painter Overlooked In A 'Macho Era' Gets Solo Show After 25 Years, HuffPost, ‏2012-08-09 (באנגלית)
| --- | --- |
בקרת זהויות :  GND: 11884590X  ISNI: 0000 0000 6676 3474  LCCN: n86100062  SNAC: w65t5bhd  ULAN: 500076731  VIAF: 32793863   WorldCat (עם VIAF): 32793863 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רות אברמס".
רייכסבאנר שחור-אדום-זהב

סמל הארגון
רייכסבאנר  שחור-אדום-זהב (בגרמנית: Reichsbanner Schwarz-Rot-Gold, מילולית דגל הרייך) הייתה מיליציה ותנועת נוער צבאית-למחצה שהוקמה ב-1924 על ידי הכוחות הדמוקרטיים ברפובליקת ויימאר (הסוציאל-דמוקרטים, מפלגת המרכז, המפלגה הדמוקרטית הגרמנית והאיגודים המקצועיים) במטרה להגן על הדמוקרטיה הפרלמנטרית ולא להפקיר את הרחוב למיליציות של הכוחות האנטי-דמוקרטיים ואנטי-רפובליקאיים כגון פלוגות הפועלים הקומוניסטים (החזית האדומה, Rotfrontkämpferbund, RFB), חיילי "קסדת הפלדה" הלאומנים ובריוני האס אה של המפלגה הנאצית. סמל הארגון היה דגל הרפובליקה ומהפכת 1848, וזאת בניגוד לדגל האדום של הקומוניסטים ולצבעי האדום-לבן-שחור של הימנים והמלוכנים (לפי צבעי דגל הקיסרות הגרמנית).
אל מול תלונות של הסוציאל-דמוקרטים נגד הנאצים, והוצאת ה-SS אל מחוץ לחוק, העלה הנשיא הינדנבורג תלונות נגד הרייכסבאר ודרש משר הפנים, וילהלם גרנר, לאחוז בצעדים נגדם.
לאחר עליית הנאצים לשלטון הפך הארגון לבלתי חוקי. בתקופת גרמניה הנאצית נטל הארגון חלק בפעילות מחתרתית אנטי-נאצית. בהודעה לעיתונות שהוציא מפקד משטרת מינכן, היינריך הימלר ב-21 במרץ 1933 בנוגע לפתיחת מחנה הריכוז דכאו אמר שבמחנה ירוכזו "כל הקומוניסטים, אנשי הרייכסבאנר ומרקסיסטים המסכנים את ביטחון המדינה ירוכזו שם... אי אפשר לשחררם בשל  מעורבותם הבלתי פוסקת להתסיס ולארגן מהומות כאשר הם אינם כלואים".
לקריאה נוספת

הרייכסבאנר ורפובליקת ויימאר 1924-1926
מפלגת המרכז הגרמנית והרייכסבאנר: מקרה מבחן של התנגדות אזרחית ברפובליקת ויימאר
הערות שוליים

↑  חתול שחור בין הינדנבורג וברינינג, דבר, 24 באפריל 1932
↑  ההודעה של הימלר לרגל פתיחת דכאו
| --- | --- |
בקרת זהויות :  GND: 2027656-4  VIAF: 155421807   WorldCat (עם VIAF): 155421807
ריס (זמרת)

| --- | --- |

 לידה:  27 באוקטובר 1997 (בת 26) פורטלנד, ארצות הברית 
 שם לידה:  ריס קלרסטדט
 מוקד פעילות:  ארצות הברית, שוודיה 
 תקופת הפעילות:  מ-2016 
 מקום לימודים:  קולטוראמה, גימנסיית ויקטור ריידברג 
 סוגה:  מוזיקת פופ 
 חברת תקליטים:  וורנר מיוזיק גרופ 
 פרופיל ב-IMDb
 
ריס קלרסטדט (באנגלית: Rhys Clarstedt; נולדה ב-27 באוקטובר 1997), הידועה בשם הבמה ריס (באנגלית: Rhys), היא זמרת-יוצרת שוודית-אמריקאית. הסינגלים שלה, "Swallow Your Pride" ו-"Last Dance", היו להיטים בשוודיה. ב-2018, היא הוציאה את אלבום הבכורה שלה, Stages.
קורות חייה

ריס נולדה ב-27 באוקטובר 1997 בפורטלנד, אורגון. כשהייתה בגיל 10, ריס, ביחד עם הוריה ואחותה, עברו להתגורר בסטוקהולם, שוודיה. במהלך תקופה זו, היא גילתה עניין באמנויות, תיאטרון, מחול ומוזיקה, והיא השתתפה במספר מופעי כישרונות. היא למדה מוזיקה בקולטוראמה, ותיאטרון בגימנסיית ויקטור ריידברג.
קריירה

כשהייתה בגיל 18, היא פגשה את המפיק המוזיקלי השוודי, יורגן אלופסון (אנ'), בשביל להקליט דמו. אלופסון מאוד אהב את קולה, והוא התחיל לעבוד איתה ולעזור לה במוזיקה שלה.
הסינגל הראשון שלה, "Swallow Your Pride", יצא ב-25 בנובמבר 2016, ונכתב על ידי ריס ואלופסון. השיר זכה בשיר השבוע על ידי רדיו שוודיה (אנ')‏. ריס הופיעה במיוזיקילפן (אנ') ב-14 בדצמבר 2016.
ב-17 בפברואר 2017, היא הוציאה את סינגל השני שלה, "Last Dance", שנכתב על ידי אלופסון. במהלך קיץ 2017, הופיע ריס בתוכניות טלוויזיה שוודיות שונות, כמו Sommarkrysset (אנ') ו-Lotta på Liseberg (אנ')‏. במהלך אותו קיץ, הופיעה במספר פסטיבלי מוזיקה כמו Way Out West (אנ')‏, סטורחויאיראן (אנ') ו-We Are Sthlm (אנ')‏.
ב-30 באוגוסט 2017, פרסם מגזין האופנה האמריקאי, ווג, מאמר על ריס, בזמן שהופיעה בשבוע האופנה בסטוקהולם.
דיסקוגרפיה > אלבומים

2018: Stages
הערות שוליים

↑  Radio, Sveriges. "Därför är Rhys framtidens artist - Musiken i P3". Sveriges Radio. ארכיון מ-2020-07-07. נבדק ב-5 באוקטובר 2017. {{cite web}}:  (עזרה)
↑  "Sveriges nya stjärna gick på Kulturama Grundskola - Grundskola - Kulturama". www.kulturama.se. אורכב מ-המקור ב-6 באוקטובר 2017. נבדק ב-5 באוקטובר 2017. {{cite web}}:  (עזרה)
↑  "Rhys: Jag vill att alla ska gråta till mina låtar - DN.SE". Dagens Nyheter. 20 בפברואר 2017. ארכיון מ-2017-04-28. נבדק ב-5 באוקטובר 2017. {{cite news}}:  (עזרה)
↑  "Rhys: Jag vill att alla ska gråta till mina låtar - DN.SE". Dagens Nyheter. 20 בפברואר 2017. ארכיון מ-2020-07-05. נבדק ב-5 באוקטובר 2017. {{cite news}}:  (עזרה)
↑  "Watch the video for Rhys' hopeful new single Last Dance: Premiere". Officialcharts.com. ארכיון מ-2020-07-05. נבדק ב-5 באוקטובר 2017. {{cite web}}:  (עזרה)
↑  Radio, Sveriges. "Veckans låt: Rhys - "Swallow Your Pride" - Musiken i P3". Sveriges Radio. ארכיון מ-2017-10-06. נבדק ב-5 באוקטובר 2017. {{cite web}}:  (עזרה)
↑  "Rhys collaborates with Britney Spears producer Jörgen Elofsson on "Swallow Your Pride"". ארכיון מ-2019-04-11. נבדק ב-5 באוקטובר 2017. {{cite web}}:  (עזרה)
↑  "Starka svenska skivdebutanter". Göteborgsposten. ארכיון מ-2017-11-21. נבדק ב-5 באוקטובר 2017. {{cite web}}:  (עזרה)
↑  "Rhys låter det mörka sippra fram i nya singeln". Göteborgsposten. ארכיון מ-2017-10-06. נבדק ב-5 באוקטובר 2017. {{cite web}}:  (עזרה)
↑  "Färgstarka artister gästar Lotta på Liseberg 2017 - hela listan - Lotta på Liseberg - tv4.se". TV4.se. ארכיון מ-2018-11-17. נבדק ב-5 באוקטובר 2017. {{cite web}}:  (עזרה)
↑  Kulturfestivalen Stockholm - Rhys (אורכב 06.10.2017 בארכיון Wayback Machine) Kulturfestivalen. Retrieved 5 October 2017
| --- | --- |
בקרת זהויות :  ISNI: 0000 0004 9146 5937  MusicBrainz: adf6bb2e-5025-494b-b5ff-308808e63be1
ריס נלסון

ריס לוק נלסון (באנגלית: Reiss Luke Nelson; נולד ב-10 בדצמבר 1999) הוא כדורגלן אנגלי המשחק בעמדת הקיצוני הימני בפולהאם בהשאלה מארסנל.
קריירה > קריירת מועדונים

נלסון נולד בלונדון לאב זימבבואי ואם אנגלייה. הוא הצטרף בילדותו לאקדמיית הנוער של ארסנל, וביום הולדתו ה-17 חתם על חוזהו המקצועני הראשון בקבוצה.
את הופעתו הראשונה במשחק רשמי במדי הקבוצה הבוגרת ערך ב-6 באוגוסט 2017, כשעלה כמחליף בניצחונה של ארסנל על צ'לסי בבעיטות הכרעה במשחק מגן הקהילה. ב-14 בספטמבר 2017 ערך את הופעתו הראשונה במסגרת אירופית, כשהחליף את ת'יאו וולקוט בדקה ה-82 במשחק שלב הבתים של הליגה האירופית בו ניצחה ארסנל 3–1 את פ.צ. קלן.
ב-20 בינואר 2018 ערך את הופעת הבכורה שלו בפרמייר ליג, בניצחון 4–1 על קריסטל פאלאס.
ב-31 באוגוסט 2018 האריך את חוזהו בארסנל ומיד הושאל לעונה אחת להופנהיים מהבונדסליגה תמורת חצי מיליון אירו. ב-15 בספטמבר ערך את הופעת הבכורה שלו בליגה, וכבש שער בכורה לאחר שחלפו 14 דקות בלבד מאז שעלה כמחליף. עד תום העונה כבש נלסון שבעה שערים ב-587 דקות בלבד.
לאחר עונת ההשאלה המוצלחת, שב לארסנל וניסה להלחם על מקומו בהרכב. הוא היה בסגל הקבוצה במשחק גמר גביע ה-FA שנערך ב-1 באוגוסט 2020, ובו ניצחה קבוצתו 2–1 את צ'לסי וזכתה בגביע. במשחק מגן הקהילה שנערך ב-29 באוגוסט 2020 נגד ליברפול, נכנס כמחליף ובעט את בעיטת ההכרעה הראשונה בדו-קרב בעיטות ההכרעה שהיה לאחר ההארכה. נלסון כבש את הבעיטה ולבסוף זכתה קבוצתו בתואר.
ב-31 באוגוסט 2021 הושאל לעונה אחת לפיינורד מליגת העל ההולנדית.
בתום עונת 2021/22 חזר נלסון לארסנל ובמהלך העונה כבש שלושה שערים אך לא מצא בה את מקומו בהרכב. ב-6 ביולי 2023 האריך את חוזהו בארסנל עד ליוני 2027.
ב-30 באוגוסט 2024 הושאל נלסון אל פולהאם.
קריירה > קריירה בינלאומית

רייס נלסון היה שותף בכל נבחרות הנערים של אנגליה, לו גם 11 הופעות במדי נבחרת אנגליה עד 21.
תארים

גביע ה-FA‏ (1): 2019/2020
מגן הקהילה (2): 2017, 2020, 2023
הערות שוליים

↑    Charlie Eccleshare, ‏Meet Arsenal's Reiss Nelson: Mentored by Hector Bellerin, scoring for England u-21s and thriving in Germany, The Telegraph, 17 October 2018
↑  "Who is Reiss Nelson? Rising Arsenal star profiled after fine pre-season". Sky Sports. 29 ביולי 2017. נבדק ב-6 באוגוסט 2017. {{cite news}}:  (עזרה)
↑  "Arsenal youngsters Reiss Nelson and Joe Willock react after being named in pre-season tour squad". Football.London. 10 ביולי 2017. נבדק ב-6 באוגוסט 2017. {{cite news}}:  (עזרה)
↑  "Arsenal 1–1 Chelsea (Arsenal win 4–1 on penalties)". BBC Sport. 6 באוגוסט 2017. נבדק ב-6 באוגוסט 2017. {{cite web}}:  (עזרה)
↑  "Arsenal 3–1 FC Cologne". BBC Sport. 14 בספטמבר 2017. נבדק ב-15 בספטמבר 2017. {{cite news}}:  (עזרה)
↑  Oscroft, Tim (20 בינואר 2018). "Arsenal 4 Crystal Palace 1". BBC Sport. נבדק ב-22 בינואר 2018. {{cite web}}:  (עזרה)
↑  "Reiss signs new contract ahead of Hoffenheim loan". Arsenal F.C. 31 באוגוסט 2018. נבדק ב-31 באוגוסט 2018. {{cite web}}:  (עזרה)
↑  "Reiss Nelson scores on Hoffenheim debut". Bundesliga. 17 בספטמבר 2018. נבדק ב-14 באוקטובר 2018. {{cite web}}:  (עזרה)
↑  "Reiss Nelson: Through the eyes of a Hoffenheim fan". You Are My Arsenal. 15 באפריל 2019. נבדק ב-30 באוגוסט 2020. {{cite web}}:  (עזרה)
↑  McNulty, Phil (1 באוגוסט 2020). "Arsenal 2–1 Chelsea". BBC Sport. נבדק ב-2 באוגוסט 2020. {{cite news}}:  (עזרה)
↑  "ARSENAL BEAT LIVERPOOL 5–4 ON PENALTIES TO WIN THE FA COMMUNITY SHIELD". The Football Association. 29 באוגוסט 2020. נבדק ב-30 באוגוסט 2020. {{cite news}}:  (עזרה)
↑  "Feyenoord take talented striker Reiss Nelson on loan". www.feyenoord.com. 31 באוגוסט 2021. {{cite web}}:  (עזרה)
↑  "Reiss Nelson joins Fulham on loan". Arsenal (באנגלית). 2024-08-31. נבדק ב-2024-08-31.
רמת הרשל

| --- | --- |
אין תמונה חופשית
 מידע כללי
 על שם:  ויליאם הרשל 
 מיקום:  אזור הברית האנטארקטית,
 קואורדינטות:  71°53′00″S 69°38′00″W﻿ / ﻿71.8833°S 69.6333°W﻿ / -71.8833; -69.6333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהרמת הרשל(למפת חצי האי האנטארקטי רגילה) בסיס חנרל ברנרדו אוהיגינס ריקלמהרמת הרשל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת הרשל(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת הרשל
 
רמת הרשל (באנגלית: Herschel Heights) היא מקבץ של נונאטאקים. הרמה ממוקמת דרומית-מערבית לנונאטאקי אנקלדוס, בסמוך לראשו (מוצאו) של קרחון סאטורן בדרום-מזרח האי אלכסנדר, בארץ אלכסנדר שבאנטארקטיקה.
היסטוריה > גילוי ומיפוי הרמה

הרמה התגלתה ב-23 בנובמבר 1935, עת שהחלק המזרחי של הרמה צולם מהאוויר על ידי לינקולן אלזוורת', במהלך הטיסה הטרנס-אנטארקטית שביצע.
הרמה מופתה בהתבסס על תצלומי אוויר אלה על ידי וולפגנג לואיס גוטפריד יוארג.
היסטוריה > מקור השם

שמה של הרמה ניתן לה על ידי הוועדה המייעצת לשמות אנטארקטיים של בריטניה, עת שניתנו שמות קשורים נוספים קשורים (כגון שמם של נונאטאקי אנקלדוס).
שמה של הרמה ניתן לה, עת שניתן השם לקרחון סאטורן (הקרוי על שם כוכב הלכת שבתאי, בדומה לאתרים רבים נוספים ברמת פלאנט הסמוכה הנקראים על שמות גורמים במערכת השמש). אנקלדוס הוא ירח של כוכב הלכת שבתאי.
הרמה נקראת על שם סר ויליאם הרשל, האסטרונום הבריטי שגילה בשנת 1789 את הירחים מימס ואנקלדוס (ירחים של שבתאי).
רייכסבנק

| --- | --- |

מטה הבנק בברלין, 1903. הבניין נהרס במלחמת העולם השנייה
מטה הבנק בברלין, 1903. הבניין נהרס במלחמת העולם השנייה
 מטה מרכזי:  ברלין
 הקמה:  1 בינואר 1876 
 מדינה:  הקיסרות הגרמנית, רפובליקת ויימר, גרמניה הנאצית
 
מניית הרייכסבנק, 1925
רייכסבנק (בגרמנית: Reichsbank) היה הסמכות המוניטרית העליונה והבנק המרכזי של הקיסרות הגרמנית, רפובליקת ויימאר וגרמניה הנאצית מ-1876 ועד 1945.
היסטוריה

לפני איחוד גרמניה שימש הבנק, שהיה בבעלות פרטית ובפיקוח ממשלתי, כבנק המרכזי של פרוסיה והיה אחד מ-31 בנקי-שטרות מדינתיים (Notenbanken), שהנפיקו כל אחד הילך (מטבע) נפרד. גם לאחר העברת חוק הבנק והקמתו ב-1 בינואר 1876 המשיכו להתקיים מספר בנקים מדינתיים עצמאיים בבוואריה, באדן, וירטמברג וסקסוניה.
המטבע עד מלחמת העולם הראשונה היה הגולדמרק, שנשען על כלכלתה היציבה של הקיסרות. לאחר המלחמה, דרישות הפיצויים האדירות שהשיתו על גרמניה יריבותיה בחוזה ורסאי, התמוטטות כלכלתה וכיבוש חבל הרוהר על ידי צרפת ירד ערכו של המטבע דרמטית והוא לא גובה עוד בזהב ולפיכך הפך ל"פפירמרק" (כסף-נייר), האינפלציה בגרמניה של שנות העשרים הובילה לאנרכיה בתחום המוניטרי, שנבלמה בשלהי 1923 עם הצגת הרנטמרק, שמחק 12 אפסים מערך המרק הקודם וייצב את גיבוי המטבע על ערבויות של נדל"ן וסחורות באמצעות בנק ייעודי שנקרא רנטבנק.
תוכנית דוז מ-1924, שנועדה להסדר פריסת חובות הפיצויים של גרמניה, ניתקה את הבנק המרכזי משליטת הממשלה והפכה אותו לישות עצמאית. ב-30 באוגוסט 1924 החל הבנק להנפיק באופן סדיר את המטבע החדש, הרייכסמרק, שהחליף את הרנטמרק. לנשיא הבנק התמנה אחד מאדריכלי עצירת ההיפר-אינפלציה, היילמאר שאכט. שאכט התפטר מתפקידו ב-1930, לאחר שסירב לקחת חלק בהכרה בפיצויים שעל גרמניה לשלם. עם זאת, לאחר עליית הנאצים לשלטון ב-1933, מינה אותו היטלר מחדש לנשיא הבנק, תפקיד בו כיהן עד 1939.
חוק מ-1937 שחוקקה ממשלת גרמניה הנאצית הביא את עצמאות הבנק לקיצה וחידש את השליטה הממשלתית בבנק. ב-1939 שונה שמו של הבנק ל-Deutsche Reichsbank והוא הועבר לשליטתו האישית של אדולף היטלר, כאשר כנשיא הבנק נבחר לכהן ולטר פונק, שהחליף את שאכט.
לאחר מלחמת העולם השנייה פורק הבנק, יחד עם יתר מוסדות השלטון הנאצי. בעלות הברית נטלו על עצמן את תפקיד הדפסת הכסף, לפי תוכנית מורגנטאו והגורם המנפיק שנרשם על השטרות היה Alliierte Militärbehörde (השלטון הצבאי של בעלות הברית). ב-1948 חולקה גרמניה, הבנק המרכזי של גרמניה המערבית היה Bank deutscher Länder (בנק המדינות הגרמניות) ומ-1957 הדויטשה בונדסבנק (Deutsche Bundesbank), הבנק המרכזי של מזרח גרמניה היה Staatsbank der DDR (בנק המדינה של הרפובליקה הדמוקרטית הגרמנית).
נשיאי הבנק

1876–1890: הרמן פון דשנד (Hermann von Dechend)
1890–1908: ריכרד קוך (Richard Koch)
1908–1923: רודולף הבנשטיין (Rudolf E. A. Havenstein)
1923–1930: היילמאר שאכט
1930–1933: האנס לותר
1933–1939: היילמאר שאכט
1939–1945: ולטר פונק
ריצ'רד בונינג

| --- | --- |

 לידה:  29 בספטמבר 1930 (בן 94) סידני, אוסטרליה 
 מקום קבורה:  Cemetery of Clarens 
 מוקד פעילות:  אוסטרליה 
 תקופת הפעילות:  מ-1962 
 מקום לימודים:  קונסרבטוריון למוזיקה של סידני, הקולג' המלכותי למוזיקה, אוניברסיטת סידני 
 שפה מועדפת:  אנגלית 
 כלי נגינה:  פסנתר 
 חברת תקליטים:  דקה רקורדס 
 בן או בת זוג:  ג'ואן סאת'רלנד (1954–2010) 
 פרסים והוקרה:  קצין במסדר אוסטרליה (13 ביוני 1983)  חבר במסדר אוסטרליה (26 בינואר 2012)  מפקד מסדר האמנויות והספרות  מפקד במסדר האימפריה הבריטית 
 פרופיל ב-IMDb
 
ריצ'רד בונינג (Richard Bonynge, יש לבטא bonning) (נולד ב-29 בספטמבר 1930) הוא מנצח ופסנתרן אוסטרלי.
בונינג נולד בסידני. לאחר סיום לימודיו בתיכון לבנים בסידני נסע ללמוד מוזיקה בלונדון. הוא ויתר על המלגה שלו ללימודי מוזיקה, המשיך בלימודי פסנתר באופן פרטי ונעשה מדריך לזמרים. אחת הזמרות שהדריך הייתה ג'ואן סאת'רלנד, אותה ליווה באוסטרליה. השניים נישאו והיו לדואו שהופיע יחד ברסיטלים, עד שבונינג התקדם לקריירה של מנצח וניצח על רבות מהופעותיה של אשתו.
ריצ'רד ביגס

| --- | --- |

ריצ'רד ביגס, 2000
 לידה:  18 במרץ 1960 קולומבוס, אוהיו, ארצות הברית
 פטירה:  22 במאי 2004 (בגיל 44) לוס אנג'לס, קליפורניה
 מקום קבורה:  Crown Hill Cemetery 
 שם לידה:  Richard James Biggs II 
 מדינה:  ארצות הברית 
 תקופת הפעילות:  1985–2004 (כ־19 שנים) 
 מקום לימודים:  אוניברסיטת דרום קליפורניה  בית ספר לאמנויות הבמה של אוניברסיטת דרום קליפורניה 
 פרופיל ב-IMDb
 
ריצ'רד ביגס (באנגלית: Richard Biggs‏; 18 במרץ 1960 - 22 במאי 2004) היה שחקן טלוויזיה ותיאטרון אמריקני, שנודע בזכות גילום דמותו של ד"ר מרקוס האנטר באופרת הסבון "ימי חיינו" (1987 - 1994) וד"ר סטיבן פרנקלין בסדרת המדע בדיוני "בבילון 5" (1994 - 1998). לאחר תפקידו בסדרה "בבילון 5", ביגס השתתף בתפקידי אורח בסדרות "רפואה שלמה", "ג'אג", "CSI", "האור המנחה", "ER, ‏"NYPD Blue" וסדרה המבוססת על הסרט "פחד עד מוות".
ראמה השישי, מלך תאילנד

רָאֲמָה השישי, וְאָגִ'ירָבוֹד (בתאית: วชิราวุธ;‏ 1 בינואר 1881 – 26 בנובמבר 1925) היה מלך תאילנד (דאז סיאם) השישי משושלת צ'אקרי. בתקופת שלטונו העשיר את הרגש הלאומי באומתו ושלט במשטר סמי-אוטוקרטי אשר דחה דמוקרטיה. בין לבין הוסיף להכריז מלחמה על הקיסרות הגרמנית לקראת סוף מלחמת העולם הראשונה.
ביוגרפיה > שנותיו הראשונות

בתור הבכור בין שורדי בניו של ראמה החמישי, מלך תאילנד, ומכאן גם יורשו, ואג'ירבוד התחנך באוניברסיטת אוקספורד, שם קרא ולמד היסטוריה ומשפטים; הוא גם קיבל הכשרה צבאית בסנדהרסט ושירת זמן קצר בצבא הבריטי. לאחר שהוכרז רשמית כי נבחר להיות ליורש העצר בשנת 1895, הוא חזר לסיאם בשנת 1903 וירש את אביו ראמה החמישי, בשנת 1910.
ביוגרפיה > שלטון > רפורמות

אף שאינו משתווה לאביו כרפורמר, מנהלי ופוליטי, קאי הוא קידם רפורמות חברתיות רבות, כולל תיקון מחדש של החוק הסיאמי להפוך את המוסד החילוני למנהל הצורה המשפטית היחידה של נישואין, אימוץ לוח השנה הגרגוריאני, יישום חיסון אוניברסלי נגד אבעבועות שחורות, הקמת הצלב האדום התאילנדי, וחקיקת חוק המחייב את כל בני הארץ לקחת על עצמם שמות משפחה.
בשנת 1917 הוא ייסד את אוניברסיטת צ'ולאלונגקורן, האוניברסיטה הראשונה בסיאם, ובשנת 1921 הפך את החינוך היסודי האוניברסלי לחינמי וחובה. ניסיונותיו לסגור בתי הימורים ומאגרי אופיום נתקלו בהתנגדות אזרחית.
ביוגרפיה > שלטון > אוטוקרט

השכלתו הגדולה של ראמה השישי אשר השיג מעבר לים בודדה אותו מחיי בני עמו; יתר על כן, אהבתו הבלתי נלאית למסורות אנגליות הובילה למעשים כייסוד הכוחות המזוינים המלכותיים של תאילנד, צבא סדיר שהיה כפוף לו ורק לו. חיל הנמר הבר, יחידת עילית תחת המלך אשר הייתה אל מחוץ לכוחות המזוינים הרגילים. פועלו הסמי-אוטוקרטי הביא לניסיון הפיכה בשנת 1912 שלאחריו שלט על הצבא ביד ברזל.
ביוגרפיה > שלטון > מדיניות חוץ

ראמה השישי זכה להצלחה ניכרת במדיניות החוץ. הוא נכנס למלחמת העולם הראשונה בצד בעלות הברית בשנת 1917 והצטרף לחבר הלאומים. הוא השתמש בנכונותם המוגברת של מעצמות המערב להתייחס לסיאם כמדינה שווה ועצמאית לחלוטין כדי להשיג משא ומתן מחדש על חוזים לא שוויוניים קודמים וויתור על זכויות יתר למבקרים, תיירים ועובדים מערביים בסיאם.
חיים אישיים

ברמת חיים הפרטיים ראמה השישי היה סופר ומתרגם פורה. הוא הכניס צורות מערביות לספרות התאילנדית, במיוחד דרמת הדיאלוג. תוך שימוש בכמה עשרות שמות בדויים, הוא חיבר כ-50 מחזות מקוריים, עיבד יותר מ-100 סיפורי דרמה אנגלים וצרפתיים, ותרגם כמה מאלה של ויליאם שייקספיר, אותו חיבב במיוחד.
לראמה השישי לא היו בנים אלא רק בת אחת, משמע כי לפי סדר המלוכה היה על אחיו הצעיר לרשת את הכס לאחר מותו של ראמה השישי מחולי בשנת 1925 תור ראמה השביעי, מלך תאילנד.